Tajuk Rasmi Ghostbusters 2020 Telah Disahkan, Trailer Akan Dilancarkan Tidak Lama Lagi
Teka-teki mengenai tajuk filem Ghostbusters arahan Jason Reitman akhirnya terjawab apabila “British Board of Film Classification” mengesahkan bahawa, tajuk Ghostbusters: Afterlife adalah tajuk rasmi filem terbaru Ghostbusters akan datang. Selain itu juga, Badan Klasifikasi Filem British itu turut mendedahkan bahawa trailer pertama filem tersebut akan berdurasi 2 minit 28 saat. Jadi peminat boleh menjangkakan trailer Ghostbusters: Afterlife akan mula disiarkan kepada peminat tidak lama lagi. Ghostbusters: Afterlife dibintangi pelakon kanak-kanak Mckenna Grace, Carrie Coon, Finn Wolfhard dan Paul Rudd yang akan memainkan peranan sebagai seorang guru. Para pelakon asal Ghostbuster turut kembali membintangi filem ini dengan membawakan watak masing-masing. Mereka terdiri daripada Bill Murray Sigourney Weaver, Annie Potts, Dan Akyroyd dan Ernie Hudson. Plot rasmi masih belum didedahkan, tetapi dikhabarkan, penceritaannya akan tertumpu kepada seorang ibu tunggal dan keluarganya dimana Coon akan memainkan peranan sebagai seorang ibu kepada karakter lakonan Mckenna Grace dan Finn Wolfhard. Jason Reitman bertindak selaku pengarah, menggantikan tempat ayahnya Ivan Reitman yang merupakan pengarah untuk dua filem awal. Reitman juga turut menulis filem ini bersama-sama Gil Kenan. Ghostbusters: Afterlife akan ditayangkan pada 10 Julai 2020.